CELEX: 62018TN0083
Language: fi
Date: 2018-02-09 00:00:00
Title: Asia T-83/18: Kanne 9.2.2018 – CH v. parlamentti

16.4.2018   
            
            
               FI
            
            
               Euroopan unionin virallinen lehti
            
            
               C 134/28
            
         Kanne 9.2.2018 – CH v. parlamentti
   (Asia T-83/18)
   (2018/C 134/40)
   Oikeudenkäyntikieli: ranska
   
      Asianosaiset
   
   
      Kantaja: CH (edustajat: asianajajat C. Bernard-Glanz ja A. Tymen)
   
      Vastaaja: Euroopan parlamentti
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               tutkimaan kanteen
            
         
               —
            
            
               määräämään vastaajan esittämään työpaikkakiusaamista ja sen ehkäisemistä työpaikalla käsittelevän neuvoa-antava komitean, joka käsittelee parlamentin jäsenten valtuutettujen avustajien parlamentin jäsenistä tekemiä kanteluita (jäljempänä neuvoa-antava komitea) päätelmät, pöytäkirjat neuvoa-antavan komitean suorittamista todistajien kuulemisista ja neuvoa-antavan komitean sisäisen säännöstön 10 artiklan mukaisesti Euroopan parlamentin puheenjohtajalle tiedoksi annetun asiakirja-aineiston
            
         
               —
            
            
               kumoamaan riidanalaisen päätöksen ja tarvittaessa valituksen hylkäämisestä tehdyn päätöksen
            
         
               —
            
            
               velvoittamaan vastaajan maksamaan 68 500 euroa korvauksena kantajalle aiheutuneesta henkisestä vahingosta
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vetoaa kanteensa tueksi kahteen kanneperusteeseen.
   
               1)
            
            
               Ensimmäinen kanneperuste perustuu Euroopan unionin perusoikeuskirjan (jäljempänä perusoikeuskirja) 41 artiklan rikkomiseen, Euroopan unionin virkamiehiin sovellettavien henkilöstösääntöjen (jäljempänä henkilöstösäännöt) 25 artiklan rikkomiseen ja perusteluvelvollisuuden laiminlyömiseen, hyvän hallinnon periaatteen, kuulluksi tulemista koskevan oikeuden ja puolustautumisoikeuksien loukkaamiseen sekä huolenpitovelvollisuuden laiminlyömiseen riidanalaisella päätöksellä eli Euroopan parlamentin päätöksellä hylätä kantajan esittämä avustuspyyntö.
            
         
               2)
            
            
               Toinen kanneperuste perustuu ilmeiseen arviointivirheeseen, perusoikeuskirjan 31 artiklan, henkilöstösääntöjen 12 a artiklan ja 24 artiklan rikkomiseen sekä huolenpitovelvollisuuden laiminlyömiseen.